CELEX: 32009L0025
Language: bg
Date: 2009-04-02 00:00:00
Title: Директива 2009/25/ЕО на Комисията от 2 април 2009 година за изменение на Директива 91/414/ЕИО на Съвета по отношение на разширяването на употребата на активното вещество пираклостробин (Текст от значение за ЕИП)

3.4.2009   
            
            
               BG
            
            
               Официален вестник на Европейския съюз
            
            
               L 91/20
            
         
      ДИРЕКТИВА 2009/25/ЕО НА КОМИСИЯТА
   
   от 2 април 2009 година
   за изменение на Директива 91/414/ЕИО на Съвета по отношение на разширяването на употребата на активното вещество пираклостробин
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 1, втора алинея, второ тире от нея,
   като има предвид, че:
   
               (1)
            
            
               С Директива 2004/30/ЕО на Комисията (2) пираклостробин беше включен като активно вещество в приложение I към Директива 91/414/ЕИО.
            
         
               (2)
            
            
               При подаването на заявление за включването на пираклостробин неговият производител BASF SE (наричан по-долу „нотификаторът“) предостави данни за употребата му за контрол на някои гъбички, които са в подкрепа на общото заключение, че би могло да се очаква, че продуктите за растителна защита, съдържащи пираклостробин, изпълняват изискванията за безопасност, изложени в член 5, параграф 1, букви а) и б) от Директива 91/414/ЕИО. Вследствие на това пираклостробин беше включен в приложение I към посочената директива със специалната разпоредба, че държавите-членки могат да разрешават неговата употреба единствено като фунгицид.
            
         
               (3)
            
            
               Освен във връзка с някои видове употреба на пираклостробин в селското стопанство с цел контрол на гъбичките, сега нотификаторът е подал заявление за изменение на тези специални разпоредби по отношение на употребата му като регулатор на растежа на растенията. Нотификаторът предостави допълнителна информация в подкрепа на такова разширяване на употребата.
            
         
               (4)
            
            
               Германия направи оценка на информацията и данните, предоставени от нотификатора. През октомври 2008 г. тя информира Комисията за заключението си, че поисканото разширяване на употребата не поражда никакви допълнителни рискове, освен вече взетите предвид в специалната разпоредба относно пираклостробин в приложение I към Директива 91/414/ЕИО и в доклада на Комисията за преглед на това вещество. По-конкретно, разширяването не налага промяна на параметрите за прилагане, както са изложени в специалните разпоредби от приложение I към Директива 91/414/ЕИО.
            
         
               (5)
            
            
               Следователно е оправдано да се изменят специалните разпоредби относно пираклостробин.
            
         
               (6)
            
            
               Поради това е целесъобразно Директива 91/414/ЕИО да бъде съответно изменена.
            
         
               (7)
            
            
               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 91/414/ЕИО се изменя, както е посочено в приложението към настоящата директива.
   Член 2
   Държавите-членки приемат и публикуват, не по-късно от 3 август 2009 г., законовите, подзаконовите и административните разпоредби, необходими, за да се съобразят с настоящата директива. Те незабавно съобщават текста на тези разпоредби на Комисията и предоставят таблица на съответствието между тези разпоредби и настоящата директива.
   Те прилагат тези разпоредби от 4 август 2009 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.
   
      Съставено в Брюксел на 2 април 2009 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 230, 19.8.1991 г., стр. 1.
   
      (2)  ОВ L 77, 13.3.2004 г., стр. 50.
   
      ПРИЛОЖЕНИЕ
      В приложение I към Директива 91/414/ЕИО позиция 82 се заменя със следното:
      
         
                     „82
                  
                  
                     Пираклостробин
                     CAS № 175013-18-0
                     CIPAC № 657
                  
                  
                     метил N-(2-{[1-(4-хлорофенил)-1H-пиразол-3-ил]окси-метил}фенил) N-метокси карбамат
                  
                  
                     975 g/kg
                     Производственият примес диметилсулфат се смята за токсикологичен проблем и концентрацията му в техническия продукт не трябва да надвишава 0,0001 %.
                  
                  
                     1 юни 2004 г.
                  
                  
                     31 май 2014 г.
                  
                  
                     Може да бъде разрешена само употреба като фунгицид или регулатор на растежа на растенията.
                     За прилагането на единните принципи от приложение VI се вземат предвид заключенията в доклада за преглед на пираклостробин, и по-специално допълнения I и II към него, както са финализирани от Постоянния комитет по хранителната верига и здравето на животните на 28 ноември 2003 г. При тази обща оценка държавите-членки:
                     
                                 —
                              
                              
                                 следва да обърнат специално внимание на защитата на водните организми, особено на рибите,
                              
                           
                                 —
                              
                              
                                 следва да обърнат специално внимание на защитата на земните членестоноги и земните червеи.
                              
                           Когато е подходящо, трябва да се прилагат мерки за намаляване на риска.
                     В съответствие с член 13, параграф 5 държавите-членки уведомяват Комисията за характеристиките на техническия материал, произведен за търговски цели.“